section_heading: Politički život
paragraph_text: Sudbina Orontobata nije poznata; u povijesnim dokumentima spominje se istoimeni general Darija III. koji je sudjelovao u bitci kod Gaugamele (331. pr. Kr.), no povjesničari dvoje je li riječ o istoj osobi. Prema navednim izvorima, Orontobat se nakon bitke zajedno s drugim perzijskim zapovjednicima povukao na obale Perzijskog zaljeva, što podrazumijeva kako nije poginuo u bitci.